
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 161
                                                              din 30 august 2018
privind reînnoirea mandatului de membru neexecutiv şi independent în Consiliul de Administraţie al S.C. Ecoserv Sig S.R.L. al doamnei Marian Adriana Paula, al doamnei Oprea Adriana Marieta, al domnului Diaconiţă Viorel şi desemnarea, respectiv validarea ca membru în Consiliul de Administraţie al S.C. Ecoserv Sig S.R.L., a domnului Gheorghe Maior şi a doamnei Muntean Doralina
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 23.697/14.08.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările și completările ulterioare;

Având în vedere Hotărârea Consiliului Local Sighișoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată și completată prin Hotărârea Consiliului Local Sighișoara nr. 105/08.06.2011;

Văzând şi Hotărârea Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. ECOSERV SIG S.R.L., completată prin Hotărârea Consiliului Local Sighișoara nr. 93/31.05.2012 şi modificată prin Hotărârea Consiliului Local Sighișoara nr. 54/28.03.2013;

Ţinând cont de prevederile contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017;

Ţinând cont de prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare, de prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003;
Văzând prevederile Ordonanței de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, precum și cerințele H.G. nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice;

Având în vedere Hotărârea Consiliului Local Sighişoara  nr. 27 din 15 februarie 2018 privind declanşarea procedurii de selecţie a candidaţilor pentru Consiliul de Administraţie din cadrul S.C. Ecoserv Sig S.R.L.;

 Ţinând cont de Raportul de evaluare al administratorilor în funcţie care au solicitat reînnoirea mandatului, înregistrat cu nr. 11.679/X/25.04.2018, prin care Municipiul Sighişoara a acordat aviz favorabil pentru reînnoirea mandatului doamnei Marian Adriana Paula, al doamnei Oprea Adriana Marieta şi al domnului Diaconiţă Viorel;
 
Văzând Hotărârea Consiliului de Administraţie al S.C. Ecoserv Sig S.R.L. nr. 20/24.04.2018, prin care s-a aprobat Lista cu nominalizările făcute de Comitetul de Nominalizare şi Remunerare al S.C. Ecoserv Sig S.R.L., în urma procedurii de selecţie declanşată urmare a Hotărârii Consiliului Local Sighișoara nr. 27/15.02.2018 pentru posturile de membri neexecutivi în Consiliul de Administraţie al S.C. Ecoserv Sig S.R.L, nominalizările fiind domnul Maior Gheorghe şi doamna Muntean Doralina;
 Ţinând cont de Hotărârea Adunării Generale a Asociaţilor S.C. Ecoserv Sig S.R.L. nr. 14/25.05.2018 privind reînnoirea mandatului de membru neexecutiv şi independent în Consiliul de Administraţie al S.C. Ecoserv Sig S.R.L. al doamnei Marian Adriana Paula, al doamnei Oprea Adriana Marieta, al domnului Diaconiţă Viorel şi desemnarea, respectiv validarea ca membru în Consiliul de Administraţie al S.C. Ecoserv Sig S.R.L. a domnului Gheorghe Maior şi a doamnei Muntean Doralina;
Văzând și Raportul de specialitate al S.C. Ecoserv Sig S.R.L., înregistrat la Municipiul Sighişoara sub nr. 23.695/14.08.2018, prin care se aduce la cunoştinţă procedura de reînnoire, respectiv selecţie a membrilor în Consiliul de Administraţie al S.C. Ecoserv Sig S.R.L., îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. “a” şi “d”, (3) lit. “c”, (6) lit. “a” pct. 19, (9), art. 45 (1) și a art. 115 (1) lit. “b” din Legea nr. 215/2001, Legea administraţiei publice locale, republicată, cu modificările și completările ulterioare,
                                                           H O T Ă R Ă Ş T E:
Art. 1. Se ia act de reînnoirea mandatului de membru neexecutiv şi independent în Consiliul de Administraţie al S.C. Ecoserv Sig S.R.L. al doamnei Marian Adriana Paula.
Art. 2. Se ia act de reînnoirea mandatului de membru neexecutiv şi independent în Consiliul de Administraţie al S.C. Ecoserv Sig S.R.L. al doamnei Oprea Adriana Marieta.  
Art. 3. Se ia act de reînnoirea mandatului de membru neexecutiv şi independent în Consiliul de Administraţie al S.C. Ecoserv Sig S.R.L. al domnului Diaconiţă Viorel.
Art. 4. Se ia act de desemnarea, respectiv validarea domnului Gheorghe Maior, în calitate de membru neexecutiv şi independent al Consiliului de Administraţie al S.C. Ecoserv Sig S.R.L.
Art. 5. Se ia act de desemnarea, respectiv validarea doamnei Muntean Doralina, în calitate de membru neexecutiv şi independent al Consiliului de Administraţie al S.C. Ecoserv Sig S.R.L.
Art. 6. Se ia act de încetarea mandatului doamnei Popoviciu Elena Adriana.
Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Tehnic, Investiţii - Urmărire Contracte, Monitorizare Servicii de Utilităţi Publice, membrii Consiliului de Administraţie al S.C. Ecoserv Sig S.R.L. şi S.C. Ecoserv Sig S.R.L. 
Art. 8. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Ștefănescu Constantin                                                       

                                                                                            Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 10 voturi ”pentru” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Biroul Buget, Contabilitate, Salarizare - Direcţia Economică;

  1 ex. S.C. Ecoserv Sig S.R.L.;
  5 ex. Pentru membrii Consiliului de Administraţie al S.C. Ecoserv Sig S.R.L;
  1 ex. doamna Popoviciu Elena Adriana.

15 ex. 

B.A.

